Ranskan tasavallan aloite neuvoston asetuksen antamiseksi vapaasta liikkuvuudesta pitkäaikaista oleskelua varten myönnetyn viisumin nojalla



Virallinen lehti nro C 200 , 13/07/2000 s. 0004 - 0005



Ranskan tasavallan aloite neuvoston asetuksen (EY) N:o .../2000 antamiseksi vapaasta liikkuvuudesta pitkäaikaista oleskelua varten myönnetyn viisumin nojalla (2000/C 200/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan ii alakohdan ja 63 artiklan 3 kohdan a alakohdan, ottaa huomioon Ranskan tasavallan aloitteen(1), ottaa huomioon Euroopan parlamentin lausunnon(2), sekä katsoo seuraavaa: (1) Tämä asetus on Schengenin säännöstön sisällyttämisestä osaksi Euroopan unionia tehdyssä pöytäkirjassa tarkoitettua Schengenin säännöstön kehittämistä. (2) Hetkestä, jona jonkin jäsenvaltion pitkäaikaista oleskelua varten myöntämän kansallisen viisumin haltija saapuu kyseisen valtion alueelle siihen hetkeen saakka, jona hän saa oleskeluluvan, jonka nojalla hän voi liikkua vapaasti muiden jäsenvaltioiden alueella, saattaa kulua tietty aika. (3) On aiheellista helpottaa oleskelulupaansa odottavien pitkäaikaista oleskelua varten myönnetyn kansallisen viisumin haltijoiden vapaata liikkuvuutta säätämällä, että kyseistä viisumia, jonka nojalla voidaan tällä hetkellä kulkea ainoastaan kerran muiden jäsenvaltioiden alueiden kautta viisumin myöntäneen valtion alueelle pääsemiseksi, voidaan käyttää samanaikaisesti yhtenäisenä viisumina, joka kelpaa yhteen tai useampaan maahantuloon edellyttäen, että hakija täyttää 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehdyssä yleissopimuksessa määrätyt maahantulon ja oleskelun edellytykset. (4) Kyseinen toimenpide on ensimmäinen vaihe pitkäaikaista oleskelua varten myönnettävien kansallisten viisumien myöntämistä koskevien edellytysten yhdenmukaistamisessa. (5) Tämän vuoksi on syytä muuttaa Schengenin sopimuksen soveltamisesta tehtyä yleissopimusta ja yhteistä konsuliohjeistoa diplomaatti- ja konsuliedustustoille(3), ON ANTANUT TÄMÄN ASETUKSEN: 1 artikla Korvataan Schengenin sopimuksen soveltamisesta tehdyn yleissopimuksen 18 artikla seuraavasti: " 18 artikla Viisumi pidempää kuin kolmen kuukauden oleskelua varten on kansallinen viisumi, jonka jokin jäsenvaltioista myöntää oman lainsäädäntönsä mukaisesti. Kyseistä viisumia voidaan käyttää samanaikaisesti kolmen kuukauden ajan sen ensimmäisestä voimassaolopäivästä yhtenäisenä viisumina, joka kelpaa yhteen tai useampaan maahantuloon edellyttäen, että sen haltija täyttää 5 artiklan 1 kappaleen a, c, d, ja e kohdassa tarkoitetut maahantulon edellytykset. Päinvastaisessa tapauksessa kyseisen viisumin haltijalla on ainoastaan lupa kulkea muiden jäsenvaltioiden alueen kautta päästäkseen viisumin myöntäneen jäsenvaltion alueelle, paitsi jos hän ei täytä 5 artiklan 1 kappaleen a, d ja e kohdassa tarkoitettuja maahantulon edellytyksiä tai jos hänet on merkitty sen jäsenvaltion kansalliseen maahantulokieltoluetteloon, jonka alueen kautta hän haluaa kulkea." 2 artikla Korvataan yhteisen konsuliohjeiston I osan 2.2 kohta seuraavasti: "2.2. Viisumi pitkäaikaista oleskelua varten Viisumi yli kolme kuukautta kestävää oleskelua varten on kansallinen viisumi, jonka kukin jäsenvaltio myöntää oman lainsäädäntönsä mukaisesti. Kyseistä viisumia voidaan kuitenkin käyttää samanaikaisesti kolmen kuukauden ajan sen ensimmäisestä voimassaolopäivästä yhtenäisenä viisumina, joka kelpaa yhteen tai useampaan maahantuloon edellyttäen, että sen haltija täyttää 5 artiklan 1 kappaleen a, c, d ja e kohdassa tarkoitetut ja tämän ohjeiston IV osassa esitetyt maahantulon edellytykset. Päinvastaisessa tapauksessa kyseisen viisumin haltijalla on ainoastaan lupa kulkea muiden jäsenvaltioiden alueen kautta päästäkseen viisumin myöntäneen jäsenvaltion alueelle, paitsi jos hän ei täytä 5 artiklan 1 kappaleen a, d ja e kohdassa tarkoitettuja maahantulon edellytyksiä tai jos hänet on merkitty sen jäsenvaltion kansalliseen maahantulokieltoluetteloon, jonka tai joiden alueen kautta hän haluaa kulkea." 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti. Tehty Brysselissä ... Neuvoston puolesta Puheenjohtaja ... (1) EYVL C 200, 13.7.2000, s. 4. (2) EYVL C ... (3) EYVL L 176, 10.7.1999, s. 1.